«Յուրաքանչյուր գործատու, որ աշխատատեղ է բացում, պետք է խրախուսվի բոլոր առումներով` սկսած հարկային դաշտից, վերջացրած աջակցող կազմակերպություններով: Այսօր հնարավորությունները գործատուների համար ավելի շատ են և գայթակղիչ, քան նախկինում: Բայց կարևորն այն է, որ այդ մարդիկ կարողանան աշխատատեղ բացել: Սևանի պայմաններում մեկ-երկուսը բացվում են, 15-ը` փակվում: Գործատուներին աջակցությունն այն կլինի, որ հարկային բեռը թեթևացնեն և տարբեր ծրագրերով խրախուսեն»,- պնդում է Ս. Ենոքյանը, ավելացնելով, որ կենտրոնը կայուն համագործակցում է 200-250 գործատուի հետ` տրամադրելով խորհրդատվություն, իրազեկելով հարկային դաշտում օրենսդրական փոփոխությունների մասին: